Posduif saai hoop met nuwe musiekvideo - Plectrum
Posduif saai hoop met nuwe musiekvideo
November 19, 2019 Desember 11, 2019 Plectrum
"Nadat ons met Kyle ontmoet het om te gesels wat ons in gedagte het, het hy voorgestel dat ons die video so natuurlik as moontlik hou," verduidelik sanger en kitaarspeler, Nick Jordaan.
"Dit wys al die mooi plekke wat ons sien op ons toer en sluit ook beeldmateriaal in van die lewendige optrede wat ons by ons eindbestemming doen."
Volgens die musikante is hierdie 'n liedjie van hoop en dra dit die boodskap dat moeilike tye makliker oorkom kan word deur in die toekoms van Suid-Afrika te glo, eerder as om negatiwiteit te help versprei.
"Daar is so baie negatiewe stories en mense wat uit die land uit vlug," sê Jordaan.
Boland verduidelik wat hierdie sesstuk-groep uniek maak: "Ons het almal verskillende musiekinvloede, wat wissel van Gospel tot Pop en Jazz, en dit alles word op 'n manier gekombineer om 'n unieke klank vas te vang.
Wat dit interessant maak, is dat ons almal verskillende voorkeure en idees het as gevolg van ons verskillende kulturele agtergronde. Ons is waarlik 'n multikulturele groep in elke sin van die woord."